Sastamalan vanhusneuvoston kokous 3/2022

Muistio

Aika perjantai 20.5.2022 klo 9.00-

Paikka Kaupunginhallituksen kokoushuone 419, Aarnontie 2A

Läsnä Hanhilahti Heimo, Eläkeliiton Mouhijärven yhdistys

 Heikkilä Heidi-Maria, Sastamalan seurakunta

 Homin Ritva, Keikyän sitoutumattomat eläkeläiset

 Honko Marja-Liisa, Sastamalan Kansalliset Seniorit

 Jokela Liisa, Eläkeliiton Kiikoisten yhdistys

 Järvenpää Aarne, Sastamalan Eläkkeensaajat

 Järvenpää Simo, Eläkeliiton Suodenniemen yhdistys

 Kaasalainen Terttu, Mouhijärven Eläkkeensaajat

 Lindberg Bill, Kiikan Eläkkeensaajat

 Mattila Paula, Vammalan Eläkkeensaajat

 Mäkitalo Raija, Vammalan Eläkeläiset

 Nissinen Seppo, Eläkeliiton Vammalan yhdistys

 Nuolikoski Raine, Sastamalan ruoka- ja puhtauspalvelut

 Pajunen Sirkku, liikunta- ja nuorisopalvelut, Sastamalan kaupunki

 Peltonen Saini, Eläkeliiton Äetsän yhdistys

 Saukkoriipi Aleksi, sosiaali- ja terveyspalvelut, Sastamalan kaupunki

 Sorsa Jenni, sivistyspalvelut, Sastamalan kaupunki

 Raitio Jenni, palveluohjaaja, Sastamalan kaupunki

 Järvensivu Heikki, Sastamalan kaupunki

§ 1 **Kokouksen avaus**

 Puheenjohtaja Heimo Hanhilahti avasi kokouksen ja toimi kokouksen puheenjohtajana.

§ 2 **Läsnäolijat**

 Todettiin läsnäolijat. Poissa oli Sari Sillanpää.

§ 3 **Työjärjestys**

Esityslista hyväksyttiin työjärjestykseksi. Esityslista lähetettiin kokouskutsun mukana.

Päätös: Hyväksyttiin työjärjestys.

§ 4 **Ikäihmisten asumispalvelut**

 Palveluohjaaja Jenni Raitio kertoi ikäihmisten asumispalveluiden tämänhetkisestä tilanteesta.

Sastamalan kaupunki järjestää osana omaa toimintaansa ikäihmisten asumispalveluita Hopun palvelukeskuksessa ja Rauhankodissa Mouhijärvellä.

Henkilöstöresursseja parannetaan lisäämällä liikkuvia hoitajia ja tarkoituksena on lisätä henkilöstö resurssia kuudella lähihoitajalla, kolmella hoiva-avustajalla ja yhdellä sairaanhoitajalla. Osa avoinna olevista paikoista on saatu täytettyä.

Työntekijöiden rekrytointiin liittyviä haasteita on ratkottu palkkaamalla kuusi hoiva-avustajaa, jotka aloittavat työskentelemään kesällä 2022. Tämän lisäksi tiivistetty oppilaitosyhteistyötä ja mahdollistetaan oppisopimuskoulutus. Asumispaikkoja ei ole jouduttu vähentämään henkilöstön saatavuuteen liittyvien haasteiden vuoksi, mutta paikkojen vähentämisen mahdollisuudesta on tehty päätös.

Asumispalvelut siirtyvät hyvinvointialueelle vuoden 2023 alussa ja toiveena on, että tämä ei tulisi näkymään asukkaiden arjessa.

Tällä hetkellä asumispalveluihin on jonkin verran jonoa. Sastamalan kaupungilla on 100 paikkaa ja palvelusetelipaikkoja on 200.

 Päätös: Merkitään tiedoksi.

§ 5 **Kevyenliikenteen ja suojateiden kunnossapito**

Kunnossapitomestari Heikki Järvensivu kertoi kevyenliikenteen ja suojateiden kunnossapidosta.

Sastamalassa on yhteensä noin 80 kilometriä huollettavaa kevyenliikenteen väylää. Taajama-alueilla osa kevyenliikenteen väylistä on kaupungin hoitamia ja osa ELY-keskusten.

Kunnossapidossa ja auraamisessa ensisijaisia ovat kevyenliikenteenväylien pitäminen kunnossa. Lumenauraamisessa työnjohtaja lähettää auraajat liikenteeseen. Talvella teiden kunnossapitoon on vaikuttanut työntekijöiden saatavuus ja koneiden määrä, sillä lunta tuli paljon.

Vanhusneuvostossa nousee esiin huolta suojateiden liukkaudesta syksy- ja talviaikaan. Maalaukset suojateihin tehdään loppukesästä, jotta tiemerkinnät näkyisivät koululaisten aloittaessa koulut syksyllä. Tämän vuoksi maalaamisen ajankohtaa ei ole mahdollista muuttaa.

Vanhusneuvostosta nousee keskustelun aikana toive, että Vammalan läpi saataisiin kulkemaan pyörätie.

 Päätös: Merkitään tiedoksi.

§ 6 **Terveyspalveluiden ajanvaraus ja lääkäripalvelut**

Hallintopäällikkö Aleksi Saukkoriipi kertoo Sastamalan terveyspalveluiden ajanvarauksen ja lääkäripalveluiden tilanteesta.

Tällä hetkellä lääkäriin pääsee noin kolmen viikon sisällä ja hoitajan vastaanotolle on mahdollista päästä alle viikossa. Takaisinsoitto tapahtuu tällä hetkellä saman päivän aikana.

Tämän vuoden aikana haasteita on aiheuttanut henkilöstön sairaspoissaolojen runsas määrä, mutta henkilöstön määrä normaalitilanteessa on hyvä. Poikkeustilanteissa sijaisten saaminen on ajoittain haasteellista. Sastamalassa tilanne on kuitenkin parhaita verrattuna koko Pirkanmaan alueeseen.

Kiirevastaanotto on Sotesin järjestämä palvelu. Kiirevastaanotolle ei anneta erikseen aikoja. Mikäli kiirevastaanotolle on tarvetta hakeutua, suositellaan soittamaan etukäteen. Asiakasmäärät ja jonotusajat vaihtelevat päivän mukaan. Vanhusneuvostosta annetaan hyvää palautetta terveyspalveluiden henkilökunnalle.

 Päätös: Merkittiin tiedoksi.

§ 7 **Järjestöyhteistyö Sastamalassa**

Hyvinvointikoordinaattori Jenni Sorsa kertoo järjestöyhteistyöstä Sastamalassa.

Järjestöt ovat jatkossa tärkeitä kumppaneita hyvinvoinnin ja terveyden edistämisessä sekä kunnille että hyvinvointialueelle. Järjestöjen ääntä pyritään Sastamalassa vahvistamaan niin, että järjestöjen edustajien kanssa tiivistetään yhteistyötä kaupungin hyvinvointityössä. Hyvinvoinnin ja terveyden edistämisen näkökulmasta varaudutaan hyvinvointialueen kanssa tehtävään yhteistyöhön ja yhteistyöhön valmistautumisessa 3. sektorin roolin tärkeys tunnistetaan.

Vanhusneuvostosta pyydetään eläkeläisjärjestöjen edustajaa osaksi hyvinvoinnin ja terveyden edistämisen yhdyspintatyön suunnittelua. Vanhusneuvoston jäsenistä ei löytynyt edustajaa ja asian käsittelyä päätettiin jatkaa syksyllä 2022.

 Päätös: Merkittiin tiedoksi.

§8 **Edellisen kokouksen pöytäkirja**

Käydään läpi edellisen kokouksen pöytäkirja.

 Päätös: Hyväksyttiin edellisen kokouksen pöytäkirja.

§ 9 **Eläkeläisjärjestöjen esille tuomat asiat**

Vanhusneuvostosta otettiin yhteyttä vanhusasiavaltuutetun toimistoon ja pyydetty neuvoa, miten vaikuttaa Kela-taksien saamisen parantamiseen Sastamalan alueella. Vanhusasiavaltuutetun toimistosta ei ole vielä tullut vastausta.

Eläkeliiton Kiikoisten yhdistys on tehnyt kannanoton Kiikoisten terveysaseman säilyttämiseksi. Kiikoisten yhdistys on ottanut kantaa siihen, että terveysaseman sulkeminen pidentäisi välimatkoja ja aiheuttaisi matkakustannuksia. Toiveena on, että Kiikoisten terveysasemalla saataisiin terveydenhoitaja vastaamaan rokottamisesta ja laboratoriosta.

Vanhusneuvosto toteaa, että Sastamalassa tulisi kiinnittää huomiota tilojen esteettömyyteen. Sastamalan kaupungin alueella on useita tiloja, joissa liikkuminen pyörätuolilla tai rollaattorilla ei ole turvallista. Huomiota tulisi kiinnittää esimerkiksi wc-tilojen sijoitteluun.

Vanhusneuvosto laatii tiedotteen/lehtikirjoituksen esteettömyyteen liittyen ja se lähetetään paikallisiin lehtiin. Puheenjohtaja ja sihteeri valmistelevat kirjoituksen.

Sastamalan seurakunnan kirkkovaltuusto on perustanut määräaikaisen ikäihmisten diakonin viran viideksi vuodeksi. Diakoni aloittaa vuoden 2022 puolella. Uuteen diakoniin voi olla yhteydessä matalalla kynnyksellä ja kutsua erilaisiin tapahtumiin mukaan.

Päätös: Merkittiin tiedoksi eläkeläisjärjestöjen esille tuomat asiat.

§ 10 **Kaupungin edustajien esille nostamat asiat**

 Hakuaika käynnissä eläkeläisten maksuttomiin kuntosali- ja liikuntavuoroihin. Sähköinen ilmoittautuminen löytyy kaupungin kotisivuilta. Haku on 22.5. saakka.

Päätös: Merkittiin tiedoksi kaupungin edustajien esiin nostamat asiat.

§ 11 **Muut asiat**

 Päätös: Ei muita käsiteltäviä asioita.

§ 12 **Seuraava kokous**

 Seuraava kokous 9.9.2022 klo 9.00

 Ehdotuksia asialistalle:

* Esteellisyys ja liikkumisen rajoitteet
* Joukko- ja palveluliikenne
* Juttutupa ja Ikäpiste/lähitori

§ 13 **Kokouksen päättäminen**

 Päätetään kokous klo 11.16

Heimo Hanhilahti Jenni Sorsa

Puheenjohtaja Sihteeri